
DECLINARE DE RESPONSABILITATE

Având în vedere posibilitatea existenței erorii umane sau modificării 
conceptelor științifice, nici autorul, nici editorul și nicio altă parte 
implicată în pregătirea sau publicarea lucrării curente nu pot garanta în 
totalitate că toate aspectele sunt corecte, complete sau actuale, și își declină 
orice responsabilitate pentru orice eroare ori omisiune sau pentru rezultatele 
obținute din folosirea informațiilor conținute de această lucrare.

Cu excepția cazurilor specificate în această carte, nici autorul sau editorul, 
nici alți autori, contribuabili sau alți reprezentanți nu vor fi răspunzători 
pentru daunele rezultate din sau în legătură cu utilizarea acestei cărți. 
Aceasta este o declinare cuprinzătoare a răspunderii care se aplică tuturor 
daunelor de orice fel, incluzând (fără limitare) compensatorii; daune directe, 
indirecte sau consecvente, inclusiv pentru terțe părți.

Înțelegeți că această carte nu intenționează să înlocuiască consultarea cu un 
profesionist educațional, juridic sau financiar licențiat. Înainte de a o 
utiliza în orice mod, vă recomandăm să consultați un profesionist licențiat 
pentru a vă asigura că faceți ceea ce este mai bine pentru dvs.














Această carte oferă conținut referitor la subiecte educaționale. Utilizarea 
ei implică acceptarea acestei declinări de responsabilitate.

  Paginile Facebook ajută firmele, organizațiile și brandurile să se facă cunoscute și să se conecteze cu oamenii. Dați like la o pagină când sunteți interesat în a obține actualizări despre activitatea lor.


  Ce este o pagină Facebook?


  Paginile sunt destinate firmelor, brandurilor și organizațiilor pentru a-și dezvolta imaginea, proiectele, produsele și serviciile. Ca și la profiluri, puteți personaliza paginile prin publicarea de postări, găzduirea de evenimente, adăugarea de aplicații, etc. Persoanele care dau like la pagină și prietenii lor primesc actualizările prin fluxul lor de știri.


  Puteți crea și gestiona o pagină din contul personal.


  Dacă doriți să creați o pagină pentru a reprezenta o afacere, brand, organizație sau celebritate, trebuie să fiți un reprezentant oficial al acestei entități.


  Diferența dintre pagini și profiluri personale


  Profilurile personale sunt pentru uz non-comercial și reprezintă persoane individuale. Puteți Urmări profiluri pentru a vedea actualizările publice ale persoanelor care vă interesează, chiar dacă nu sunteți prieten cu acestea.


  Paginile sunt similare cu profilurile personale, dar acestea oferă instrumente unice pentru firme, branduri și organizații. Paginile sunt gestionate de către persoane care au profiluri personale pe Facebook. Puteți aprecia (Îmi place) o pagină pentru a vedea actualizările în fluxul dvs. de știri.


  Fiecare cont poate avea un profil personal și poate gestiona mai multe pagini.


  Avantajele paginii Facebook


  Dacă intenționați să promovați ceva anume pe Facebook, atunci este indicat să creați o pagină specială pentru aceasta. Prin pagini puteți să interacționați cu persoanele interesate în obiectul promovării dvs., și în pagini dispuneți de instrumente specifice, care nu se găsesc în profilul personal, pentru interacțiune, monitorizare și statistici.


  De asemenea, spre deosebire de profilul personal unde numărul de contacte este limitat la 5.000, paginile pot fi apreciate de și rămân în contact cu un număr nelimitat de persoane.


  Diferența dintre pagini și grupuri Facebook


  Paginile permită entităților reprezentate să comunice în linii mari cu persoanele care le apreciază. Paginile pot fi create și administrate numai de către reprezentanții oficiali sau persoanele reprezentate.


  Grupurile oferă un spațiu de comunicare pentru persoane fizice despre interesele lor comune. Grupurile pot fi create de orice utilizator Facebook.


  Confidențialitatea: Informațiile și postările pe pagini sunt publice și, în general, disponibile pentru toate persoanele de pe Facebook. În grupuri se poate restrânge accesul la postări prin setarea grupului ca închis sau secret.


  Audiența: Oricine poate aprecia o pagină și se poate conecta cu ea obținând actualizări ale fluxului de știri. Nu există nicio limită privind numărul de persoane care pot aprecia o pagină. În grupuri se poate ajusta confidențialitatea acestuia și modalitatea de înscriere și aprobare a postărilor prin moderare. După ce un grup atinge un anumit număr de membri, anumite opțiuni sunt limitate. De exemplu, atunci când grupul are mai mult de 250 membri, administratorul grupului nu mai poate trimite mesaje individuale, poate anunța membrii grupului doar prin postări obișnuite.


  Dezvoltarea afacerilor pe Facebook


  Indiferent dacă vrei să vinzi un produs sau un serviciu, sau să promovezi o organizaţie, o idee sau o persoană, în prezent nu mai poţi ocoli oportunităţile oferite de prezenţa pe Facebook, cu peste un miliard de potenţiali clienţi sau susţinători.


  Facebook îţi permite să te extinzi de la nivel local la global, ca apoi să revii într-un context mult îmbunătăţit la o focalizare locală


  Extinde afacerea online


  Prin Facebook poţi atinge o audienţă selectată în funcţie de interesele afacerii sau obiectivului promovat, având la dispoziţie instrumente deosebit de eficiente de direcţionare şi analize statistice.


  Există posibilitatea, prin campanii plătite sau independent, să stabileşti acţiuni concrete pentru utilizatorii-ţintă, precum cumpărarea de produse şi servicii, înscrieri pentru diverse evenimente, închirieri, abonarea la informări periodice, completarea unor formulare online, etc.


  Focalizarea pe dezvoltarea afacerii la nivel local prin Facebook


  Facebook a dezvoltat aplicaţii speciale, precum Facebook Places, pentru promovarea afacerilor la nivel local. În acest mod poţi crea reclame direcţionate special pentru o anumită locaţie, cu filtre pentru anumite intervale de vârstă, interes, etc. O promovare reuşită poate ajunge virală astfel, cei care o vad recomandând-o familiei şi prietenilor lor atunci când o consideră interesantă.


  Promovarea unei idei, organizaţie sau persoană


  Prin postări interesante şi utile, imagini, fotografii, şi clipuri video, se poate crea prin Facebook un angajament de durată şi deosebit de eficient al unei audienţe selectate.


  Acţiuni într-o campanie de promovare online pe Facebook:


  
    	crearea unei pagini special dedicate care va fi punctul central al campaniei pe Facebook


    	setarea unei audienţe specifice în funcție de afacere


    	utilizarea serviciilor oferite de Facebook pentru creşterea numărului de fani ai paginii, printr-o setare adecvată a campaniei şi monitorizarea rezultatelor


    	direcţionarea potenţialilor clienţi către punctele de vânzare, pe Facebook sau pe site-ul web al firmei

  


  


Pagini Facebook pentru afaceri


  Paginile Facebook sunt cea mai simplă modalitate de a dezvolta o afacere pe Facebook. Sunt gratuite, relativ ușor de configurat, și foarte flexibile. Dar multe firme nu exploatează la maximum această oportunitate, din neştiinţă sau ignorând milioanele de potenţiali clienţi.


  Imaginile de profil şi coperta


  Imaginea de profil este de obicei sigla companiei, sau un element simbolic care sugerează cel mai bine produsele şi serviciile oferite. Dimensiunea optimă a acestei imagini este un pătrat cu latura de 200 pixeli.


  Coperta este mult mai vizibilă, având o dimensiune recomandată de 851 pixeli lăţime şi 315 pixeli înălţime. Mulţi folosesc pentru copertă imagini cu angajaţi ai firmei, desene mai mult sau mai puţin abstracte, şi datele de contact.


  În primul rând, Facebook nu permite folosirea datelor de contact pe copertă, chiar dacă nu face un caz din această practică. Cine este interesat să vă contacteze găseşte rapid datele de contact în secţiunile corespunzătoare.


  Coperta este cea care crează prima impresie despre firmă şi activitatea ei, astfel încât trataţi-o cu atenţie. Folosiţi o imagine sugestivă pentru firmă, şi ţineţi cont şi de elementele psihologice, precum culoarea de ansamblu a imaginii.


  Secţiunea "Despre"


  Este secţiunea care include informaţii despre locaţia firmei şi activitatea ei. Aici puteţi descrie pe larg produsele şi serviciile oferite. Nu neglijaţi nicio posibilitate de a informa actualii şi potenţialii clienţi despre firmă. Completaţi toate datele solicitate, cu informaţii concise dar utile şi într-un stil mai puţin formal, este cel care prinde cel mai bine pe Facebook.


  În cazul în care oferiţi produse şi servicii pe plan local, acordaţi o atenţie sporită locaţiei şi datelor specifice, inclusiv orarul de funcţionare.


  File (secţiuni, taburi)


  Filele apar apăsând pe butoanele din dreapta butonului "Despre". Facebook permite utilizarea a maximum 10 file, fiecare specifică unei anumite aplicații. Poţi aranja ordinea în care apar filele mergând la Mai mult > Administrează filele şi ţinând cursorul pe fila respectivă, mişcând cursorul în zone în care vrei să o muţi, şi eliberând cursorul acolo ("drag & drop"). Pentru a adăuga file noi mergi la Mai mult > Administrează filele > Adaugă sau şterge file.


  Filele celor mai folosite şi utile aplicaţii este indicat să rămână în faţă pentru ca butonul lor să fie vizibil permanent. De obicei secțiunea Fotografii este una din ele. Puneţi în faţă secţiunea Notiţe dacă oferiţi informaţii suplimentare clienţilor şi doriţi ca ele să fie uşor de accesat, sau pe cea de Evenimente dacă organizaţi de exemplu expoziţii.


  Apelul la acţiune


  Este un link foarte vizibil pentru a direcţiona vizitatorii către magazinul online al firmei, sau un formular online.


  Cronologia


  Aici apar toate postările firmei. Scrieţi informaţii utile, interesante, şi nu vă feriţi chiar de cele amuzante, şi veţi atrage o mulţime de aprecieri. Mare atenţie să nu plictisiţi audienţa cu postări neinteresante, repetitive, sau cu o frecvenţă prea mare.


  Cele mai utilizate şi de succes postări în cronologie sunt linkuri către articole legate de companie sau domeniul de activitate, linkuri către articolele din blogul firmei, coduri promoționale, anunțuri şi comunicate de presă, linkuri către resurse online de interes pentru audienţă.


  Întrebări


  Utilizatorilor Facebook le plac concursurile, şi ajută cu plăcere atunci când sunt solicitaţi. Întrebările adresate în cronologie sunt o modalitate foarte bună de angajament şi implicare din partea clienţilor.


  Feriţi-vă de spam


  Dacă nu aveţi nimic interesant sau util de spus, este mai bine să nu publicaţi. Scriind doar despre companie fără a aduce nimic nou este o modalitate rapidă de a pierde aprecieri,


  Mesaje


  Răspundeţi prompt la toate mesajele primite, apăsând pe butonul Mesaje din stânga sus. Este foarte important să demonstraţi că vă pasă de opiniile clienţilor, indiferent dacă sunt pozitive sau negative, şi că oferiţi suport în timp real.


  Statistici


  Facebook oferă câteva date şi analize statistice foarte utile pentru a aprecia rezultatele obţinute până în prezent şi a dezvolta o strategie de acţiune. Dacă vedeți o variaţie mare a aprecierilor (creştere sau scădere), verificaţi în secţiunea Statistici ce a determinat aceste modificări, şi acţionaţi pe viitor în consecinţă.


  


Avantajele Facebook pentru afaceri


  Peste 1,44 miliarde utilizatori la nivel global, şi în creştere continuă: Pe 31 martie 2015 existau 1,44 miliarde utilizatori ai acestei reţele. Dacă ar fi o țară, Facebook ar fi a treia ţară din lume ca populaţie, după China şi India.


  Peste 8 milioane de utilizatori din România, reprezentând 39,76% din toată populaţia. Dintre aceştia, 24% au vârsta între 25-34 ani, 24,7% între 18-24 ani, şi 9% între 45-54 ani. 62,5% dintre ei sunt bărbaţi. Creşterea numărului de utilizatori în România este aproape exponenţială. Iar pe Facebook există grupuri de discuţii ale românilor cu peste 100.000 membri fiecare. O singură publicare pe câteva din aceste grupuri echivalează, ca impact vizual, cu o reclamă la un mare post de televiziune, cu diferenţa că pe Facebook postarea este gratuită.


  Utilizatorul tipic de pe Facebook petrece 55 de minute pe zi: Aproape o oră pe zi, pentru fiecare utilizator (statistici Inside Facebook). Foarte mult timp petrecut pe o reţea socială. O strategie de marketing pe Facebook bine pusă la punct poate exploata această statistică în avantajul propriu.


  80.000 site-uri folosesc Facebook Connect pentru conectarea şi interactivitatea cu această comunitate pe site-ul propriu. Inclusiv Yahoo şi MySpace. Prin integrarea Facebook, poţi aduce prietenii din reţea a utilizatorului site-ului pe propriul site, cu aprecieri, partajări şi comentarii. Extinderea acestor aplicaţii face ca într-un viitor nu foarte îndepărtat Internetul să se confunde cu Facebook.


  Facebook Like Box permite vizitatorilor unei pagini web oarecare să interac


  

  

  

  

  

  

  

  Bune practici în publicarea pe pagina de afaceri


  

  

  

  

  

  

  

  

  

  

  

  Dezvoltarea conexiunilor de afaceri


  

  

  

  

  

  

  

  Prelucrarea informaţiilor, analiza şi optimizarea

